lv lv es lv lv lv lv lv lv en lv et fr fr en lv lv lv lv lv lv lv lv lv eo lv fr fr sl lv lv lv en lv lv it lv lv lv lv lv en lv et fr en lv lv lv lv lv lv lv eo lv fr sl lv lv lv en lv lv it lv lv eo lv lv lv lv lv lv lv lv lv lv lv lv lv lv fr lv lv lv lv lv fi lv lv lv lv lv en lv lv fr lv lv en lv lv lt lv lv lv lv lv lv lv lv eo lv lv lv lv lv lv lv en lv et fr en lv lv lv lv lv lv lv eo lv fr sl lv lv lv en lv lv it et lv lv sl en en lv lv lv
Pēc divu gadu pārtraukuma Rīga atkal kuplā skaitā uzņems pasaules un Baltijas skriešanas eliti — Rimi Rīgas maratons
Reģistrācija Maratons Dalībniekiem Aktuāli Par mums Skriešanas klubs
Run For Future by Neste
Jau nākamnedēļ Rimi Rīgas maratons uzņems pasaules skriešanas zvaigznes, kas kāpušas uz goda pjedestāla Berlīnes, Valensijas, Eindhovenas, Dubajas, Barselonas, Keiptaunas, Otavas, Osakas, Sidnejas un citos prestižos maratonos. Sīvākā cīņa par vietu uz pjedestāla gaidāma maratonā un pusmaratonā, kas starptautisku uzmanību izpelnījies, sniedzot iespēju Pasaules skriešanas čempionāta Rīgā 2023. gada pusmaratona trasi izskriet jau šogad. Spraiga cīņa gaidāma arī starp izlases “Latvija pasaulē” un citiem vadošajiem Latvijas skrējējiem, kuru startiem Rimi Rīgas maratonā organizatori aicina līdzi sekot, lai piedzīvotu divu Latvijas čempionātu – jūdzē un maratonā – medaļu komplektu sadalījumu. Sagaidāms, ka pateicoties jaunajām trasēm un spēcīgajam sastāvam, kritīs Rimi Rīgas maratona un, iespējams, arī Latvijas rekordi.
Kā spilgta Rīgas vizītkarte Rimi Rīgas maratons ik gadu pulcē ne vien tūkstošiem skriešanas mīļotāju un entuziastu, bet arī augstākā ranga profesionāļus. Līdz ar atgriešanos tradicionālajos maija norises datumos, Rimi Rīgas maratons pirmoreiz kopš 2019. gada kuplā skaitā uzņems gan pasaules, gan Latvijas un Baltijas elites skrējējus.
Dmitrijs Serjogins centīsies labot Latvijas rekordu pusmaratonā
Ņemot vērā, ka trases Rīgā ir līdzenas un ātras, kā arī 2022. gada skrējiena favorītu personiskie rekordi ir augstāki par esošajiem Rimi Rīgas maratona ātruma rekordiem, organizētāji paredz, ka Rimi Rīgas maratona ātruma rekordi maratonā un pusmaratonā, t.sk., Latvijas rekords vīriešiem pusmaratonā, varētu tikt pārspēti.
Apņēmības pilns izaicināt Latvijas rekordu pusmaratonā ir rekorda līdzautors Dmitrijs Serjogins: “Pēc aktīvas sezonas Spānijā jūtos pārliecināts par uzkrāto pieredzi pusmaratona distancē un, ja apstākļi būs labvēlīgi, esmu gatavs labot savu personisko rekordu, kas vienlaikus ir arī Latvijas rekords pusmaratonā”. Atgādināsim, ka esošajam Latvijas rekordam pusmaratonā (1h04:43) ir divi līdzautori – pusmaratonu ar šādu rezultātu spējuši izskriet gan Dmitrijs Serjogins (2021), gan Latvijas maratona rekordists Valērijs Žolnerovičs (2011).
Pusmaratona distancē organizatori paredz aizraujošu Serjogina dueli ar otru ātrāko Latvijas izlases dalībnieku un programmas “Mans pirmais maratons” treneri Jāni Višķeru, kurš  ieguvis 1. vietu Rimi Rīgas maratona 21,0975 km distancē 2019. gadā un lepojas ar augstvērtīgu personisko rekordu (1:04:56, 2019). Abiem Latvijas skrējējiem mieru nedos arī Igaunijas izlases dalībnieka Romāna Fosti (PB 1:03:03, 2020) apņēmība Rīgā uzrādīt labu rezultātu.
Savukārt, Latvijas favorītei pusmaratonā dāmu konkurencē, Rio olimpisko spēļu dalībniecei Ilonai Marhelei (PB 1:16:09, 2016) sīvākā pretiniece būs 25 gadus jaunā lietuviete Līna Kiriliuk (PB 1:18:31, 2020), kas Rīgas maratonā debitēja 2018. gadā. Vai abām Baltijas valstu pārstāvēm izdosies pārspēt Rimi Rīgas maratona 21,0975 km distances labāko rezultātu dāmām, būs iespējams pieredzēt 15. maijā. Labākais Rīgā izskrietais pusmaratona laiks sievietēm joprojām nes leģendārās Latvijas garo distanču skrējējas Jeļenas Prokopčukas vārdu. Jeļenas izskrietais pusmaratona rezultāts (1:10:27) Rīgā ir nepārspēts kopš 2012. gada, tomēr sagaidāms, ka šogad to pārspēt varētu izdoties Āfrikas valstu sportistēm.
Sekojiet Latvijas favorītiem - izlases “Latvija pasaulē” dalībniekiem
Rimi Rīgas maratona paspārnē ar DPD atbalstu izveidotā Latvijas talantīgāko garo un vidējo distanču skrējēju izlase “Latvija pasaulē” savu ceļojumu uz Pasaules čempionātu skriešanā, kas 2023. gadā pirmoreiz norisināsies Rīgā, sāks jau šogad, startējot “DPD jūdzes”, 6 km, 10 km un pusmaratona distancēs. Latviju pusmaratonā pārstāvēs jau pieminētie Serjogins, Višķers un Marhele, 10 km distancē – Edgars Šumskis, 6 km – Uģis Jocis, savukārt, “DPD jūdzi” skries Austra Ošiņa un Kamilla Vanadziņa.
Kas būs pirmie Latvijas čempioni jūdzes skrējienā?
Rimi Rīgas programmu 14. maijā ievadīs “DPD jūdze” jeb pirmais Latvijas čempionāts jūdzes skrējienā šosejā Latvijas vēsturē. Galvenais pretendents cīņā par uzvaru “DPD jūdzes” skrējienā kungiem būs pieckārtējais Latvijas čempions 1500 metru distancē Jānis Razgalis. Dāmu konkurencē par sīvu konkurenci rūpēsies gan vairākkārtēja Latvijas un Baltijas čempione savā jauniešu grupā Austra Ošiņa, kas augstāko rezultātu starptautiskajā arēnā sasniegusi Lietuvas Jūras jūdzes skrējienā, izcīnot čempiones titulu, gan Kamilla Vanadziņa, viena no talantīgākajām jaunajām Latvijas vieglatlētēm, Baltijas junioru čempione krosā, arī Latvijas čempione 1500 metru distancē, gan arī Tokijas olimpisko spēļu dalībniece Līga Velvere, kas ir arī Latvijas čempione 1500 metru distancē 2020. gadā.
Ārvalstu favorīti maratona un pusmaratona distancēs
Kungu konkurencē maratona distancē šogad sacentīsies vairāki augstvērtīgus rezultātus guvušie kenijieši, kuru vidū jāizceļ 2. vietas ieguvējs Berlīnes maratonā (2015) Eliuds Kiptanui (PB 2:05:21, 2015), kā arī Maikls Kunjuga (PB 2:06:43, 2020), kurš ierindojies 5. vietā Seviļas (2020) maratonā, bet gadu vēlāk izcīnīja sudrabu Sidnejas maratonā.
Atkārtoti Rīgā skries Etiopijas skrējējs Deribe Robi Melka (PB 2:05:58, 2015.g.) – 2. vietas ieguvējs Eindhovenas (2015) un 3. vietas ieguvējs Valensijas (2017) maratonos.
Ar prieku sagaidīsim arī kenijieti Dunkanu Čeruijotu Koeču, kurš Rīgā startēs jau sesto reizi. 2013. gadā viņš guva uzvaru Rīgas maratonā, bet 2014., 2015. un 2017. gadā ierindojās 3. vietā. Koečam šogad sagaidāma nopietna konkurence un to, vai šogad viņam izdosies kāpt uz pjedestāla, uzzināsim jau pavisam drīz.
Starp pasaules elites dāmām maratona distancē arī vairākas Kenijas un Etiopijas pārstāves, starp kurām pieredzējušākā ir etiopiete Mekuria Aberu Zennebe (PB 2:24:30, 2019), kas savu augstāko rezultātu un zelta medaļu ieguvusi Čuncjinas (2019) maratonā. Zeltu sportiste ir ieguvusi arī Otavas (2015) maratona trasē. Atkārtoti Rimi Rīgas maratonā varēsim vērot vēl vienu etiopieti – 2018. gadā Rīgā 5.vietu ieguvušo Ainalemu Teferi Kasahun (PB 2:26:12, 2021), kas savu personīgo rekordu uzstādījusi pērn Keiptaunas maratonā.
Starp līderēm skries arī kenijiete Miliama Ebongon (PB 2:27:6, 2018), Košices (2018) miera maratona uzvarētāja. No Eiropas stiprākajām dāmām pievienosies sportiste no Uzbekijas Marija Khmeļevskaja (PB 2:36:29, 2021) – divkārtējā Varšavas maratona uzvarētāja un 5. vietas īpašniece Eiropas čempionātā Berlīnē 2018. gadā.
Organizatori prognozē, ka pusmaratona distances ātruma rekords, kas pieder  kenijietim Robertam Kimaru (1:05:04, 2017. gadā, Rīgā), šogad tiks labots ar uzviju. Gan pusmaratona favorīti, starp kuriem jāizceļ kenijietis Šadraku Kiminings Korirs, kas savu labāko sniegumu (PB 59:57, 2020) uzrādījis Hjūstonā, gan pērn Pozņanas maratonā triumfējušais etiopietis Abeje Gizealevs Ajana (PB 59:39, 2021), gan Baltijas un Eiropas pusmaratonisti šogad Rīgā varētu skriet ātrāk.
Pusmaratonā dāmām jāizceļ Kenijas sportiste Beatrise Chepka Mutaja, kas savu augstvērtīgāko rezultātu (PB 67:29:00) sasniegusi šogad Gentes maratonā un ir reāla pretendente, lai pārspētu Jeļenas Prokopčukas desmitgadīgo Rīgas pusmaratona rekordu.
Elites saraksts 42 km un 21 km
Rimi Rīgas maratona rekordi
Rimi Rīgas maratona rekorda autors kungiem maratona distancē ir etiopietis Andualems Šifero, kurš ar rezultātu 2:08:51 uzvarēja 2019. gadā, bet dāmu konkurencē maratonā ar finiša laiku 2:26:22 2019. gadā nepārspēta palikusi etiopiete Birke Bejene.
Aicina pieteikties startam elites koridoros
Lai arī Latvijas elites skrējēju kodolu veidos izlases “Latvija pasaulē” dalībnieki, organizatori aicina elites skrējēju starta koridoram pievienoties visus tos Latvijas un ārvalstu skrējējus, kas izpildījuši elites kvalifikācijas normatīvus (publicēti sadaļā starta kārtība un nolikumā). Elites skrējēji pusmaratona trasē, piemēram, dosies no atsevišķa starta plkst. 7.50 jeb 55 minūtes pirms kopējā pusmaratona starta, tādējādi cīņa par vietām uz pjedestāla norisināsies tikai no elites koridora startējušajiem. Līdzīgi startēs arī “DPD jūdzes” dalībnieki 14. maijā, paredzot trīs atsevišķu startus elites kungiem (plkst. 10.00), elites dāmām (plkst. 10.01) un pārējiem dalībniekiem (plkst. 10.02).
Seko līdzi elites startiem 15. maijā
Gan elites un kopējiem startiem, gan kopējai atmosfērai Rimi Rīgas maratonā varēs sekot LTV tiešraidēs jau no plkst. 8.20.
Atgādinām, ka svētdien trasē pirmie dosies maratonisti (plkst. 7.00), pusmaratona elites starts plkst. 7.50, bet pārējiem pusmaratona dalībnieki pievienosies 8.45. Savukārt 10 km un 6 km distanču dalībnieki startēs vēl nedaudz vēlāk, attiecīgi plkst. 12.00 un 14.00.
Esmu iepazinies un piekrītu privātuma politikai.
Run For Future by Neste
Pasaules čempionāts vecuma grupās
© 2022 Rimi Riga Marathon
Notice: Undefined index: link_copied in /var/www/clients/client1031/web24/web/wp-content/themes/maratons2020/footer.php on line 134
Šī tīmekļa vietne izmanto sīkdatnes
Informējam, ka šajā tīmekļa vietnē tiek izmantotas sīkdatnes. Lasīt vairāk Privātuma politikā. Turpinot lietot mūsu tīmekļa vietni, jūs apstiprināt mūsu sīkdatnes.